జనవరి-మార్చి త్రైమాసికంలో భారత వృద్ధి రేటు 6.7 శాతానికి మందగిస్తుందని నొమురా తెలిపింది. డీమానిటైజేషన్ ప్రతికూల ప్రభావం తగ్గుతున్నప్పటికీ ఆర్థిక కార్యకలాపాలు ఇంకా పూర్తి స్థాయిలో పుంజుకోవాల్సిన అవసరం ఉన్నదని తాజా నివేదికలో పేర్కొంది. అయితే 2017 రెండో త్రైమాసికం నాటికి వృద్ధిరేటు 7.3 శాతానికి చేరుకుని 2018 నాటికి 7.7 శాతానికి చేరగలవని అంచ నా వేసింది. ఆర్బిఐ పాలసీ నిర్ణయాలను ట్రాక్ చేసే సిగ్నల్ ఇండెక్స్ (ఎన్ఆర్పిఎ్సఐ) ఫిబ్రవరిలో 0.01 పాయింట్లుండగా మార్చి నాటికి 0.08 పాయింట్లకు పెరిగిందని, ఈ సూచికలో ఏర్పడిన ఈ వృద్ధి వచ్చే సమీక్షలో రెపోరేటు పెంపుదల ఉండవచ్చుననేందుకు సంకేతమని పేర్కొంది. వినియోగ ద్రవ్యోల్బణం పెరగడంతో పాటు ఎగుమతులు కూడా పుంజుకోవడం, అమెరికా వడ్డీ రేటుకు, మన వడ్డీరేటుకు ఉన్న వ్యత్యాసం తగ్గడం వంటి పరిణామాలన్నీ భవిష్యత్తులో రేట్ల కోతకన్నా పెంపునకే ఆస్కారం ఉంటుందనేందుకు సూచికలని తెలిపింది. ఫిబ్రవరి ఎనిమిదో తేదీ నాటి సమీక్షలో ఆర్బిఐ వడ్డీరేట్లలో ఎలాంటి మార్పు లేకుండా 6.25 శాతం వద్ద స్థిరంగా ఉంచింది. ఏప్రిల్ 5,6 తేదీల్లో ఆర్బిఐ తదుపరి సమీక్ష ఉంటుంది.
janavari-marchi traimaasikamlo bhaarata vruddhi retu 6.7 saataaniki mandagistundani nomura telipindi. demanitisation pratikuula prabhaavam taggutunnappatiki aardhika kaaryakalaapaalu inka puurti sthaayilo punjukovalsina avasaram unnadani taja nivedikalo perkondi. ayithe 2017 rendo traimaasikam naatiki vruddhiretu 7.3 saataaniki cherukuni 2018 naatiki 7.7 saataaniki cheragalavani ancha naa vesindi. arbi polasy nirnayaalanu track chese signal index (nrpsis) fibravarilo 0.01 paayintlundagaa marchi naatiki 0.08 paayintlaku perigindani, ee suuchikaloo erpadina ee vruddhi vache sameekshalo reporate pempudala undavachunanenduku sanketamani perkondi. viniyoga dravyolbanam peragadamtho paatu egumatulu kuudaa punjukovadam, america vaddi retuku, mana vaddiiretuku unna vyatyaasam taggadam vanti parinaamaalannii bhavishyattulo retla kotakanna pempunake askaram untundanenduku suuchikalani telipindi. fibravari enimido tedee naati sameekshalo arbi vaddiiretlalo elanti maarpu lekunda 6.25 saatam vadda sthiramgaa unchindi. epril 5,6 tedeello arbi tadupari sameeksha untundi.